S-293/2018

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 22. maí 2018, á hendur S-kk-þgf H-kk-þgf, kt. 000000-0000, Breiðuvík 29, Reykjavík, fyrir umferðarlagabrot með því að hafa, aðfaranótt sunnudagsins 18. júní 2017, ekið bifreiðinni [---], sviptur ökurétti undir áhrifum áfengis og óhæfur til að stjórna bifreiðinni örugglega vegna áhrifa ávana- og fíkniefna (í blóði mældist vínandamagn 1,23 ‰ og MDMA 240 ng/ml), um Fjallkonuveg í Reykjavík, þar sem lögregla stöðvaði akstur hennar við Gullinbrú.

Telst brot þetta varða við 1. sbr. 2. mgr. 45. gr., 1. og 2. mgr. 45. gr. a og 1. mgr. 48. gr., allt sbr. 1. mgr. 100. gr. umferðalaga nr. 50/1987 og 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar samkvæmt 101. og 102. gr. umferðarlaga nr. 50/1987, sbr. 25. gr. laga nr. 44/1993 og 18. gr. laga nr. 66/2006.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í febrúar 1989. Hann á að baki nokkurn sakaferil. Samkvæmt framlögðu sakavottorði, dagsettu 18. maí 2018, gekkst hann undir viðurlagaákvörðun vegna aksturs undir áhrifum áfengis og ávana- og fíkniefna, 3. apríl 2009. Þá gekkst hann undir sektarrefsingu með lögreglustjórasátt vegna ölvunaraksturs, 30. mars 2012. Hinn 2. ágúst 2013 gekkst ákærði undir sektarrefsingu með lögreglustjórasátt vegna aksturs svipur ökurétti. Þá var hann dæmdur í 30 daga fangelsi fyrir akstur sviptur ökurétti og akstur undir áhrifum áfengis, 2. mars 2015. Hinn 12. maí 2015 gekkst ákærði undir sektarrefsingu með lögreglustjórasátt vegna aksturs sviptur ökurétti. Hinn 27. október 2016 var hann dæmdur í 30 daga fangelsi vegna aksturs sviptur ökurétti með dómi Hæstaréttar Íslands. Var refsingin hegningarauki að hluta. Loks var ákærði dæmdur til að sæta fangelsi í 75 daga meðal annars vegna aksturs undir áhrifum ávana- og fíkniefna og aksturs sviptur ökurétti með dómi 2. febrúar 2017. Var dómurinn hegningarauki við fyrrnefnda lögreglustjórasátt frá 12. maí 2015.

Með hliðsjón af framangreindu, sakarefni þessa máls og að virtri 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 105 daga.

Með vísan til lagaákvæða í ákæru ber að árétta ævilanga sviptingu ökuréttar ákærða frá birtingu dóms þessa að telja.

Ákærði greiði 157.351 krónu í sakarkostnað.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, S-kk-nf H-kk-nf, sæti fangelsi í 105 daga.

Áréttuð er ævilöng svipting ökuréttar ákærða frá birtingu dómsins að telja.

Ákærði greiði 273.826 krónu í sakarkostnað.

L-kvk-nf R-kvk-nf S-kvk-nf